Facebook om Tommy Robinson: På niveau med ‘Ratko Mladic’, organiserer had, “… opildnen til vold”

Det er stort set umuligt for menigmand, at få Facebook til at forklare sig, og i den forstand var det befriende at få sat ansigt på Facebooks mand i Norden. Han var som forventet. En glat politolog i en stribet Ralph Lauren-skjorte, der skrev sin bachelor for Det Radikale Venstres pressetjeneste – typen der kan alt, bortset fra at blive konkret. Facebook har fjernet Tommy Robinson, ikke på grund af en enkelt opdatering, men en samlet vurdering der gør han til hadprædikant i stil med Ratko Mladic. En krigsforbryder, der er dømt for folkedrab.

Facebook vurdere, at Tommy Robinsen organiseer had, og lidt vævende, var en del af ‘opildnen til vold. Det ville aldrig holde i retten, men det er heller ikke nødvendigt. Det skulle dog stadig være tilladt at kritisere Tommy Robinson, fortalte han, uden at forstå det problematiske i demokratisk henseende.

Peter Andreas Münster har udtalt sig til Journalisten, og var gæst i gårsdagens Deadline.

Peter Andreas Münster, Facebook: Problemet er ikke i udgangspunktet, at man nævner hans navn. Problemet er at han er faldet i en kategori, som vi vurderer er en hadprædikant. Folk som primært bruger deres position i det offentlige rum til at organisere had eller opildne til vold mod en minoritet. Og det tillader vi ikke. Vi tillader ikke at man deler hatespeech, racistiske angreb, men vi tillader faktisk heller ikke at folk der har det som en væsentlig del af deres offentlige profil, at opfordre folk til noget lignende. Så det er en hård sanktion. … Vores regler forbyder ikke at kan omtaler Tommy Robinson, man må godt skrive, at ham kan man ikke lide, eller at ham synes man er et idiot, som det blev nævnt i introen. … I udgangspunktet, der er det man ikke må ifølge vores regler, det er at støtte eller hylde eller på anden måde give en repræsentation af de her hadprædikanter. … Hvis vi har en politik, som betyder at en mand som Tommy Robinson ikke må have en profil og han heller ikke må have en side, så går det selvfølgelig heller ikke, at han har en følgerskare som kan være på Facebook, som skriver at ‘Jeg har talt med Tommy Robinson i dag – Han bad mig om at sige til Jer sådan og sådan’. Så det har vi også en politik imod. … Det burde ikke være sådan, at hvis man problematiserede en person af den her type, at det så blev taget ned. … Det er ikke tale om et politisk pres, der handler om Tommy Robinson. Men man skal have levet under en meget stor sten de sidste par år, hvis man ikke kan se, at vi har haft nogle udfordrende år. Vi har haft nogle år hvor der har været meget fokus på, at vi ikke har taget tilstrækkelig nok ansvar, ikke bare for teknologien som teknologi, men den anvendelse som folk har af teknologien. Og det har været et efterslæb. … Hvor vi tidligere har set os som varetagere af en teknologisk platform, som man kunne bruge til det man ville… det er ikke nok. Vi er nødt til at tage et bredere syn på vores ansvar for platformen. Som også handler om, hvad det er folk bruger den til. … Vi giver folk mulighed for at sige hvad de tænker, uden at spørge om lov først, og uanset hvilket politiske ståsted de har. Det er der vi starter, men så har vi så også et ansvar for at sørge for at platformen er sikker og tryg, og ikke forfølger minoriteter, og især ikke er sådan årsag til at de bliver overfaldet når de går på gaden. … Tommy Robinson er efter vores bedste vurdering i kategorien hadprædikant. Altså, vi betragter ham på den måde som en person på linje med Ratko Mladic, altså folk som – altså, det er jo ikke fordi alt er ens, men personer, offentlige personer, hvis handler er en del af en organisering af had imod minoriteter, og opildnen til vold. … Der er ikke sådan et opslag, som så er det, det var. Det her er som sagt et drastisk skridt, og det er en afgørelse vi træffer på baggrund af en masse forskellige signaler. Hvad laver folk når de ikke er på Facebook? Hvad laver de alle mulige andre steder? Hvad er det for nogle demonstrationer de er med til at organisere? Hvem er i øvrigt nøglepersoner i det miljø? – og hvad er det de står for? Så det er en nuanceret, seriøs vurdering, som bliver foretaget på en case-by-case basis.

(Collage: DR2, Linkedin)

The URI to TrackBack this entry is: http://www.uriasposten.net/archives/104485/trackback